มีอาการปวดและชาบริเวณหลังแขนไปจนถึงหัวไหล่ มีอาการชาและเจ็บแปล๊บๆ เหมือนถูกไฟฟ้าช็อต เป็นจุดๆ เวลากดจะรู้สึกปวดตามจุดที่กดลงไปไปหามาแล้ว สั่งยาคลายกล้ามเนื้อ กับ วิตามินบี และนัดไปดูอาการอีก 1 เดือนอยากทราบว่ามันใช้ระยะเวลานานแค่ไหนถึงจะหายครับ และตัวอาการแบบนี้มันจะมีการชา ลามไปถึงร่างกายส่วนอื่นด้วยหรือเปล่า หรือมียาชนิดไหนช่วยบรรเทาหรือรักษาอาการปลายประสาทแบบนี้ให้หายเร็วขึ้นบ้างครับ
สวัสดีค่ะ จากที่เล่ามา น่าจะเป็นอาการของกลุ่มอาการปวดกล้ามเนื้อและเยื่อพังผืดนะคะ (myofascial pain) ซึ่งเกิดจากการที่กล้ามเนื้อนั้นๆถูกใช้งานซ้ำๆจนตึง เกิดการบาดเจ็บจนเกิดพังผืดบริเวณ ทำให้เกิดอาการปวด กดแล้วมีจุดกดเจ็บ หากพังผืดมีการหดรัดเส้นประสาท อาจมีอาการแปล็บๆได้ค่ะโดยส่วนใหญ่คนไข้ที่เป็นกลุ่มอาการนี้ มักรักษาไม่หายขาดนะคะแนะนำการออกกำลังกายยืดเหยียดกล้ามเนื้อต่างๆของร่างกาย หลีกเลี่ยงการทำกิจกรรมที่ใช้กล้ามเนื้อซ้ำๆโดยไม่พัก หากปวดมากสามารถรับประทานยาพาราเวตามอล หรือยาแก้ปวดต้านการอักเสบบรรเทาได้ค่ะสามารถอ่านเพิ่มเติมได้ที่นี่ค่ะ